Lav et referat af nedenstående tekst:

Tekst:
Som en markering af kunstmuseets Kunstens nye koncept - Summer Lounge - trækker amerikansk brødrepar senere tirsdag i malertøjet for at forvandle museets væg mod Skulpturparken til et kæmpe vægmaleri. Amerikanske Tristan Eaton vil i samarbejde med broderen Matthew opføre et stort vægmaleri med titlen: ‘The Great Escape'. Der er tale om en slags visual collage, der tager afsæt i brødrenes opvækst så forskellige steder som Californien, Detroit, New York, London og Wales. Værket er et nostalgisk tilbageblik inspireret af deres teenageår med skateboarding, DJ’ing, tegneserier og graffiti. Specielt Tristan Eaton (f.1978) anses som en af de helt store navne på den international street art-scene, hvor han har opført værker rundt om i hele verden. Stilen er pop-art ofte i kombination med personlige referencer. Udover vægmalerier i stor skala malet med spray, udfolder han sig også på lærred. Umiddelbart inden besøget i Aalborg, har Tristan Eaton netop d. 9. juni åbnet solo-udstillingen ’UPRISE’ på Galerie Itinerrance i Paris. I forbindelse med Summer Loungen den 14. Juni, afholdes der Artist Talk. Museumsdirektør Gitte Ørskou vil samtale med Tristan og Matthew Eaton fra kl. 17-18. Her vil folkene bag WEAArt, Mads Mulvad og Lars Bonde, også give en kort introduktion til deres projekt, som siden 2014 har opført 31 værker af 29 forskellige kunstnere fra 14 forskellige lande i det aalborgensiske bybillede.

Referat:
Brødrene Tristan og Matthew Eaton fra USA begynder i dag et gigantisk vægmaleri på den store hvide væg i Skulpturparken.